# &kwordquiz;i käsiraamat

## Sissejuhatus

&kwordquiz; pakub sulle võimsa abivahendi uue sõnavara omandamiseks, olgu siis tegemist uue keele või mingi eriala terminoloogiaga.

### Hõlpus kasutada

&kwordquiz; võimaldab hõlpsasti luua omaenda sõnavaradokumente. Peamiseks tegutsemisalaks on kahe veeruga tabel, kus ühte ossa saab kirjutada sõnavarakirjed, mida sa tead, ja teise ossa need, mida soovid tundma õppida. Veergude tiitleid saab muuta vastavalt sellele, mida soovid parajasti harjutada.

#### Harjutamisrežiimid

Enne viktoriini käivitamist saab valida, kuidas harjutusi sooritada. &kwordquiz; pakub viit erinevat harjutamisrežiimi, mis võimaldavad sõnavara läbida järjest või suvalises järjekorras ühes või mõlemas suunas.

#### Viktoriinitüübid

Kui oled sõnavara sisestanud ja valinud režiimi, võid alustada viktoriini. Sa võid näiteks alustada sähvikuseansiga ning seejärel võtta ette mitme valikuga või veelgi tõhusama küsimuste-vastuste viktoriini. Saad kohe teada, millised vastused olid õiged ja millised valed, ning sul on võimalus vigaseid vastuseid uuesti proovida, mis parandab sõnade omandamist. Kui vajad veidi abi, saab kasutada vihjeid.

#### Sõnavaradokumendid

&kwordquiz; võib avada mitmes vormingus sõnavaradokumente. Vaikimisi vorming on .kvtml, mida kasutavad ka mitmed muud &kde; rakendused. &kwordquiz; peaks avama ka .wql-faile, mis on loodud &Windows; programmiga &kwordquiz;, komadega eraldatud .csv-tekstifaile, .voc-faile. mis on loodud Vokabeltraineri vana versiooniga, .xdxf-faile ning .xml.gz-faile, mis on loodud Paukeri vanade versioonidega.

&kwordquiz; võib sõnavaradokumendid salvestada mitmes erinevas vormingus. Üks neist on ka teiste &kde; rakenduste kasutatav vaikevorming .kvtml. Teine võimalus on komadega eraldatud tekst .csv.

Korraga võib lahti olla ka mitu faili, nende vahel saab kirjeid hõlpsasti kopeerida või liigutada.

## Käskude seletused

### Menüü Fail

&Ctrl;N Fail Uus

- Loob uue tühja sõnavaradokumendi

&Ctrl;O Fail Ava...

- Avab olemasoleva sõnavaradokumendi.

Fail Ava viimati kasutatud

- Avab viimati kasutatud sõnavaradokumendi.

&Ctrl;G Fail Laadi alla uut sõnavara...

- Laadib alla uusi sõnaraamatuid. Allalaaditud sõnaraamatud leiab kataloogist `$KDEHOME/share/apps/kvtml`. `$KDEHOME` on tavaliselt peidetud kataloog sinu kodukataloogis, mille nimeks on `.kde` või `.kde4`.

&Ctrl;S Fail Salvesta

- Salvestab aktiivse sõnavaradokumendi.

Fail Salvesta kui...

- Salvestab aktiivse sõnavaradokumendi uue nimega.

&Ctrl;P Fail Trüki...

- Trükib aktiivse sõnavaradokumendi. &kwordquiz; pakub sõnavaradokumentide trükkimisel mitu valikuvõimalust.

Fail Trükkimise eelvaatlus

- Näitab &kwordquiz;i trükitava aktiivse sõnavaradokumendi eelvaatlust.

&Ctrl;W Fail Sulge

- Sulgeb aktiivse sõnavaradokumendi.

&Ctrl;Q Fail Välju

- Lõpetab &kwordquiz;i töö.

### Menüü Redigeerimine

&Ctrl;Z Redigeerimine Võta tagasi

- Võtab tagasi viimase käsu. Selle kirje nimi muutub vastavalt sellele, millist käsku saab tagasi võtta.

&Ctrl;&Shift;Z Redigeerimine Tee uuesti

- Võtab tagasi viimase käsu. Selle kirje nimi muutub vastavalt sellele, millist käsku saab uuesti sooritada.

&Ctrl;X Redigeerimine Lõika

- Lõikab valiku ja asetab selle lõikepuhvrisse.

&Ctrl;C Redigeerimine Kopeeri

- Kopeerib valiku ja asetab selle lõikepuhvrisse.

&Ctrl;V Redigeerimine Aseta

- Asetab lõikepuhvri sisu parajasti valitud kohta. Kui valitud on ainult üks lahter, kasutab &kwordquiz; nutikat asetamist, arvutab lisamisel vajamineva ruumi ja vajadusel lisab ridu.

Del Redigeerimine Puhasta

- Puhastab valiku.

&Ctrl;I Redigeerimine Lisa rida

- Lisab uue rea valitud kohta. Kui valitud on enam kui üks rida, lisatakse sama palju ridu.

&Ctrl;K Redigeerimine Kustuta rida

- Kustutab valitud rea. Kui valitud on enam kui üks rida, kustutatakse kõik valitud read.

&Ctrl;M Redigeerimine Märgi tühikutega sõnaks

- Märgi tühikutega sõnaks märgib valitud teksti või sõna, kus asub kursor, tühikutega sõnaks tühikute täitmise viktoriini tarbeks (võtab teksti/sõna sulgudesse). Saab kasutada ainult siis, kui tühikute kasutamine on lubatud.

Redigeerimine Eemalda tühikud

- Eemalda tühikud kõrvaldab varem omistatud tühikud, &ie; eemaldab sulud. Saab kasutada ainult siis, kui tühikute kasutamine on lubatud.

### Menüü Sõnavara

&Ctrl;L Sõnavara Veeru seadistused...

- Võimaldab määrata sõnavara kahe veeru tiitlid, klaviatuuriasetused ja laiused. Avab dialoogi.

Sõnavara Font...

- Muudab sõnavara esitamisel kasutatavat fonti.

Sõnavara Lingi pilt...

- Määrab pildi, mis lingitakse aktiivse kirjega.

Sõnavara Lingi heli...

- Määrab heli, mis lingitakse aktiivse kirjega.

Sõnavara Kohanda rea kõrgust

- Kohandab ridade kõrgust sisu mahutamiseks.

Sõnavara Sega

- Segab sõnavarakirjed juhuslikus järjekorras. Kirjete järjekorda sõnavaradokumendis endas ei muudeta.

### Menüü Režiim

See menüü võimaldab valida viktoriini viie režiimi seast.

Pane tähele, et menüükirjed muutuvad vastavalt aktiivse sõnavaradokumendi tiitlile. Režiim tuleb valida enne viktoriini käivitamist. Valitud režiim puudutav sähvikuseanssi, mitme valikuga ja küsimuste-vastuste viktoriini.

Režiim Veerg 1 -> Veerg 2 järjekorras

- Viktoriinis antakse ette veeru 1 kirjed ja palutakse vastata sobivad veeru 2 kirjed. Seda tehakse sellises järjekorras, nagu kirjed esinevad sõnavaradokumendis.

Režiim Veerg 2 -> Veerg 1 järjekorras

- Viktoriinis antakse ette veeru 2 kirjed ja palutakse vastata sobivad veeru 1 kirjed. Seda tehakse sellises järjekorras, nagu kirjed esinevad sõnavaradokumendis.

Režiim Veerg 1 -> Veerg 2 suvaliselt

- Viktoriinis antakse ette veeru 1 kirjed ja palutakse vastata sobivad veeru 2 kirjed. Seda tehakse juhuslikus järjekorras, kuid iga kirjet päritakse ainult üks kord.

Režiim Veerg 2 -> Veerg 1 suvaliselt

- Viktoriinis antakse ette veeru 2 kirjed ja palutakse vastata sobivad veeru 1 kirjed. Seda tehakse juhuslikus järjekorras, kuid iga kirjet päritakse ainult üks kord.

Režiim Veerg 1 <-> Veerg 2 suvaliselt

- Viktoriinis antakse ette veeru 1 või 2 kirjed ja palutakse vastata sobivad teise veeru kirjed. Seda tehakse juhuslikus järjekorras nii veeru kui kirje osas. Iga võimalikku kombinatsiooni päritakse ainult üks kord.

### Menüü Viktoriin

Enter Viktoriin Kontrolli

- Kontrollib, kas sinu vastus on õige

K Viktoriin Ma tean

- Märgib kirje sähvikuseansis õigesti vastatuks.

D Viktoriin Ma ei tea

- Märgib kirje sähvikuseansis valesti vastatuks. Neid kaarte saab hiljem korrata, kui valida menüükäsk Viktoriin Korda vigaseid.

&Ctrl;H Viktoriin Vihje

- Hangib järgmise õige tähe küsimuste-vastuste seansis.

&Ctrl;B Viktoriin Esita heli

- Esitab heli, mis on lingitud kirjega menüükäsu Sõnavara Lingi heli... abil.

&Ctrl;R Viktoriin Alusta uuesti

- Käivitab viktoriiniseansi algusest peale uuesti. Ka tulemused nullitakse.

&Ctrl;E Viktoriin Korda vigaseid

- Kordab kõigi valesti vastatud küsimusi. Saab kasutada pärast seda, kui kõigile küsimustele on juba vähemalt üks kord vastatud.

Viktoriin Ekspordi vead kui...

- Ekspordib kõik valesti vastatud küsimused uue sõnavaradokumendina. Saab kasutada pärast seda, kui kõigile küsimustele on juba vähemalt üks kord vastatud.

### Menüü Seadistused

Seadistused Otsingu näitamine

- Lülitab otsinguriba näitamist.

Seadistused Tööriistaribad Peamine tööriistariba

- Lülitab peamise tööriistariba näitamist

Seadistused Tööriistaribad Viktoriin

- Lülitab viktoriiniriba näitamist

Seadistused Tööriistaribad Erimärgid

- Lülitab erimärkide riba näitamist

Seadistused Olekuriba näitamine

- Lülitab olekuriba näitamist

Seadistused Kiirklahvide seadistamine...

- Võimaldab seadistada erinevateks toiminguteks kasutatavaid kiirklahve.

Seadistused Tööriistaribade seadistamine...

- Võimaldab seadistada tööriistaribade elemente

Seadistused Märguannete seadistamine...

- Võimaldab seadistada &kwordquiz;i teatud sündmuste märguandeid

Seadistused &kwordquiz;i seadistamine...

- Võimaldab seadistada sõnavararedaktori ja viktoriinide omadusi. Avab dialoogi.

### Menüü Abi

&help.menu.documentation;

## Peaaken

Peaaknas on vasakul liikumispaneel, kus saab aktiveerida rakenduse peamised komponendid.

Redaktori saab aktiveerida kiirklahviga F6.

Sähvikuseansi saab käivitada kiirklahviga F7.

Mitme valikuga seansi saab käivitada kiirklahviga F8.

Küsimuste ja vastuste seansi saab käivitada kiirklahviga F9.

Peaaken Peaaken

## Sõnavararedaktor

Sõnavaradokument näeb välja tabelina, mille lahtrid on jagatud kahte veergu ja mitmesse ritta. Igal veerul ja real on oma päsi. Veerupäiseid kasutatakse sõnavaradokumendi tiitlite määramiseks. Neid saab määrata menüükäsuga Sõnavara Veeru seadistused.... Reapäised sisaldavad ridade järjekorranumbrit.

Veerupäistega saab ka sõnavara sorteerida. Klõpsa selleks lihtsalt veerupäisele, mille järgi soovid sorteerimist ette võtta.

Lahtri saab muuta aktiivseks sellele klõpsates. Hiire vasakut nuppu all hoides saab valida mitu lahtrit kopeerimiseks või mingiks muuks redigeerimistoiminguks. Terve rea valimiseks klõpsa selle päisel.

Sõnavararedaktor Sõnavararedaktor

Dokumendile saab sõnavara lisada kahte veergu omavahel paarisolevaid kirjeid lisades. Aktiivsesse lahtrisse saab teksti sisestada lihtsalt kirjutama hakates. See seab lahtri redigeerimisrežiimi, mille puhul saab soovi korral kas kogu teksti või osa sellest ka valida. Samuti saab lahtrit redigeerima asuda sellel topeltklõpsu tehes või klahvi F2 vajutades ning muudatusi otse lahtrisse kirjutades.

Kui oled kirje sisestanud, vajuta klahvi Enter, mis muudab automaatselt aktiivseks järgmise lahtri. Nii saab kiiresti sisestada mitu kirjet järjest. Seda, mida klahvi Enter vajutamine teeb, saab määrata menüükäsuga Seadistused&kwordquiz;i seadistamine... Kui oled jõudnud viimasesse ritta, lisab vajutus klahvile Enter uue rea. Uue akna loomisel on sellel algul 20 rida, kuid dokumendis võib olla ridu ükspuha kui palju.

## Sähvikuseanss

Aktiivse sõnavaradokumendi kirjetega sähvikuseansi käivitamiseks vali liikumispaneelil Sähvik. Kasutatakse režiimi, mis on valitud menüüs Režiim. Kui muudad režiimi seansi ajal, käivitatakse seanss algusest peale uuesti.

Kui tegemist on pika sõnakombinatsiooniga, saab selle nägemiseks muuta akna suurust. Seda, kui palju teksti akna mingisse ossa mahub, mõjutab ka fondi suurus. Sähvikute välimust saab seadistada menüükäsuga Seadistused&kwordquiz;i seadistamine...

Sähvikuseanss Sähvikuseanss

Algselt näidatakse kaardi esikülge. Teise külje nägemiseks vali menüükäsk Viktoriin Kontrolli.

Järgmisele kaardile liikumiseks vali kas menüükäsk Viktoriin Ma tean, mis märgib kaardi õigesti vastatuks, või Viktoriin Ma ei tea, mis märgib selle valesti vastatuks.

Valesti vastatuks märgitud kaartide kordamiseks vali menüükäsk Viktoriin Korda vigaseid.

Seansi alustamiseks algusest peale vali menüükäsk Viktoriin Alusta algusest. Kui kasutad juhuslikku režiimi, segatakse kaardid uuesti.

Hinnangusektsioonid ekraani allosas näitavad kaartide arvu, vaadatud kaartide arvu ning õigesti ja valesti vastatud kaartide arvu.

Kõik viktoriinimenüü kirjed on saadaval ka viktoriiniribal, mis vaikimisi asub paremal.

## Mitme valikuga seanss

Mitme valikuga viktoriini alustamiseks aktiivse sõnavaradokumendiga vali liikumispaneelil Mitmene valik. Kasutatakse menüüs Režiim valitud režiimi, Kui muudad režiimi seansi ajal, käivitatakse see algusest peale uuesti.

Kui tegemist on pika sõnakombinatsiooniga, saab selle nägemiseks muuta akna suurust. Seda, kui palju teksti akna mingisse ossa mahub, mõjutab ka fondi suurus.

Siintoodud näites on kasutaja andnud eelmisele küsimusele vale vastuse. Parajasti hakkab ta aga vastama järgmisele küsimusele.

Mitme valikuga seanss Mitme valikuga seanss

Valikud on näha vasakul ülal. Vali see, mis sinu arvates on õige. Nägemaks, kas see ka tõesti nii on, vali menüükäsk Viktoriin Kontrolli. Kui Seadistused&kwordquiz;i seadistamine... vahendusel on sisse lülitatud automaatne režiim, kontrollitakse sinu valiku õigsust otsekohe.

Eelmist küsimust näidatakse praeguse küsimuse all. Näha on ka eelmisele küsimusele antud vastus. Kui see oli vale, näidatakse lisaks õiget vastust.

Valesti vastatud küsimuste kordamiseks vali menüükäsk Viktoriin Korda vigaseid.

Seansi alustamiseks algusest peale vali menüükäsk Viktoriin Alusta algusest. Kui kasutad juhuslikku režiimi, segatakse küsimused uuesti.

Hinnangusektsioonid ekraani allosas näitavad küsimuste arvu, vaadatud küsimuste arvu ning õigesti ja valesti vastatud küsimuste arvu.

Kõik viktoriinimenüü kirjed on saadaval ka viktoriiniribal, mis vaikimisi asub paremal.

## Küsimuste-vastuste seanss

Küsimuste-vastuste seansi alustamiseks aktiivse sõnavaradokumendiga vali liikumispaneelil Küsimused ja vastused. Kasutatakse menüüs Režiim valitud režiimi, Kui muudad režiimi seansi ajal, käivitatakse see algusest peale uuesti.

Kui tegemist on pika sõnakombinatsiooniga, saab selle nägemiseks muuta akna suurust. Seda, kui palju teksti akna mingisse ossa mahub, mõjutab ka fondi suurus.

Siintoodud näites on kasutaja andnud eelmisele küsimusele vale vastuse (seda, kuidas käsitletakase valesid vastuseid, vaata osast Mitme valikuga seanss). Parajasti hakkab ta aga vastama järgmisele küsimusele..

Küsimuste-vastuste seanss Küsimuste-vastuste seanss

Küsimus on vasakul ülal. Kirjuta vastus tekstiväljale. Kontrollimaks, kas see on ka õige, kasuta menüükäsku Viktoriin Kontrolli või klahvi &Enter;.

Eelmist küsimust näidatakse praeguse küsimuse all. Näha on ka eelmisele küsimusele antud vastus. Kui see oli vale, näidatakse lisaks õiget vastust.

Järgmise õige tähe etteandmiseks vali menüükäsk Viktoriin Vihje. Dialoogis Seadistused&kwordquiz;i seadistamine... saab määrata, kas küsimused, mille puhul kasutati vihjet, loetakse valesti vastatuks või mitte.

Valesti vastatud küsimuste kordamiseks vali menüükäsk Viktoriin Korda vigaseid.

Seansi alustamiseks algusest peale vali menüükäsk Viktoriin Alusta algusest. Kui kasutad juhuslikku režiimi, segatakse küsimused uuesti.

Hinnangusektsioonid ekraani allosas näitavad küsimuste arvu, vaadatud küsimuste arvu ning õigesti ja valesti vastatud küsimuste arvu.

Kõik viktoriinimenüü kirjed on saadaval ka viktoriiniribal, mis vaikimisi asub paremal.

## Tühikute täitmine

Tühikute kasutamine on &kwordquiz;i üks tõhusamaid sõnavara omandamise viise. See on spetsiaalne küsimuste-vastuste viktoriin, mida tuleb veidi üksikasjalikumalt kirjeldada. Kasutamiseks tuleb see sisse lülitada seadistusdtedialoogis.

Vaata järgmist tabelit. Selline võib näiteks välja näha &kwordquiz;i sõnavaradokument:

| Inglise | Saksa
1 | We own a computer | Wir besitzen einen Computer
2 | We own a computer | Wir [besitzen] einen Computer
3 | We own a computer | Wir [besitzen einen] Computer
4 | We own a computer | Wir [besitzen] einen [Computer]

Oluline on tähele panna sulgude asukohta. Need teevad &kwordquiz;ile selgeks, mil moel viktoriini korraldada.

Esimeses paaris sulge ei ole. Oletades, et ingliskeelne lause on küsimus ja saksakeelne vastus, tuleb õige vastusena sisestada terve lause 'Wir besitzen einen Computer'.

Teises paaris näitab &kwordquiz; küsimust, aga ka vastust kujul 'Wir ........ einen Computer'. Õige vastuse jaoks piisab sõna 'besitzen' kirjutamiseks.

Kolmandas paaris on tühikus enam kui üks sõna. Õige vastus on 'besitzen einen'.

Neljandas paaris on kaks eraldi tühikut. Sellisel juhul tuleb vastuseks anda 'besitzen; Computer', s.t. eraldada erinevate tühikute vastused semikooloniga, sest ainult siis loetakse vastus õigeks.

Tühikute märkimisel on mõtet ainult vastuste korral, sest muidu sulge lihtsalt ignoreeritakse. Sulgudel ei ole mingit rolli ka mitme valikuga viktoriinis. Tühikuid kasutavate sõnaraamatudokumentide loomise lihtsustamiseks on nende lisamise ja eemaldamise käsud toodud ära menüüs. &kwordquiz; kontrollib ka süntaksit. Kui tekst värvub punaseks, on sulgudega midagi valesti ja viktoriini ei saa käivitada.

Tühikute kasutamise saab lubada või keelata seadistustedialoogis. Selle keelamisel suureneb veidi ka rakenduse jõudlus.

## Trükkimine

&kwordquiz; võimaldab sõnavaradokumente väga mitmel moel trükkida. Kui valid menüükäsu Fail Trüki..., ilmub &kde; tavapärane trükkimisdialoog. &kwordquiz;i spetsiaalsete võimaluste kasutamiseks klõpsa nupule Valikud>>, mis toob nähtavale sõnavaravalikute kaardi. Sellel saab valida dokumendi trükkimise sõnavaraloendina (&ie; sellisena, nagu seda näitab redaktor), sõnavaraeksamina või sähvikutena.

Sõnavara trükkimise valikud Sõnavara trükkimise valikud

## Sõnavaraloend

Sõnavara trükitakse sellisena, nagu seda näitab redaktor. See tähendab fondi, ridade kõrguse ja veergude laiuse säilitamist. Kontrolli, et veerud ikka mahuks paberile ära.

Sõnavaraloendi trükkimine Sõnavaraloendi trükkimine

## Sõnavaraeksam

Sõnavara trükitakse sellisena, nagu seda näitab redaktor, kuid parempoolne veerg jäetakse tühjaks ning lisatakse kolmas veerg hindamise jaoks. Säilitatakse font, ridade kõrgus ja veergude laius. Kontrolli, et veerud ikka mahuksid paberile ära.

Sõnavaraeksami trükkimine Sõnavaraeksami trükkimine

## Sähvikud

Kaks 3" x 5" kaarti leheküljele. Kaardid trükitakse alati rõhtpaigutusega.

Sähvikute trükkimine Sähvikute trükkimine

## Õpetajarežiim

&kwordquiz;i võib käivitada ka õpetajarežiimis. Selles režiimis kuvab rakendus teatava ajavahemiku järel valitud sõnastiku sõnu. &kwordquiz;i käivitamiseks õpetajarežiimis vajuta klahve &Alt;F2 ja kirjuta ``kwordquiz` `-g tutor `sõnastikufail.kvtml```. Osa `sõnastikufail.kvtml` võib ka ära jätta.

Õpetajarežiimi tervitus Õpetajarežiimi tervitus

Kui klõpsad nupule OK, jätkab &kwordquiz; tegutsemist taustal. &kwordquiz;i tegutsemist saab juhtida süsteemisalve ikooni menüüga (mille saab avada ikoonile &HPNga; klõpsates).

Menüüs on neli elementi:

Alusta harjutamist

- Alustab õpetajarežiimi harjutust.

Ava...

- Avab olemasoleva sõnavaradokumendi.

Seadista &kwordquiz;i õpetajat...

- Avab õpetajarežiimi seadistustedialoogi.

  Õpetaja seadistused Õpetaja seadistused

  Üpetaja seadistuste kaardil saab kindlaks määrata intervalli, millega sähvikud vahetuvad, ja sähvikute välimuse ning sisse või välja lülitada valiku Harjutamise alustamine kohe sõnaraamatufaili avamisel.

  Praegu on võimalik sähvikute välimuse puhul valida omastiili ja minimalistliku stiili vahel.

  Sähvik omastiiliga Sähvik omastiiliga

  Omastiili on mõtet kasutada uhkete, pilte sisaldavate sõnastike puhul.

  Sähvik minimalistliku stiiliga Sähvik minimalistliku stiiliga

  Minimalistlikku stiili on mõtet kasutada lihtsate sõnastike korral.

  Kiirklahvide seadistused Kiirklahvide seadistused

  Kiirklahvide seadistuste kaardil saab määrata kindlaks kiirklahvid õpetajarežiimi toiminguteks. Vaikimisi kehtivad &Ctrl;&Alt;J sulgemiseks ja &Ctrl;&Alt;H sähviku pööramiseks.

Välju

- Lõpetab &kwordquiz;i töö.

## Dialoogid

### Üldised seadistused

Üldised seadistused Üldised seadistused

Siin saab valida, millist tüüpi seanss avatud sõnavara puhul käivitada. Otse viktoriinile minnes ei näe sa eelnevalt ühtegi kirjet.

Nupp Vaikeväärtused taastab rakenduse eelnevalt määratud vaikeseadistused. Rakenda kehtestab ettevõetud muudatused ja jätab dialoogi avatuks. OK kehtestab ettevõetud muudatused ja sulgeb dialoogi. Loobu sulgeb dialoogi muudatusi tegemata.

### Redaktori seadistused

Redaktori seadistused Redaktori seadistused

Siin saab määrata, mida võtab redaktori kasutamise ajal ette vajutus klahvile &Enter;.

Samuti saab siin sisse lülitada tühikute kasutamise. Selle keelamine suurendab veidi rakenduse jõudlust.

Nupp Vaikeväärtused taastab rakenduse eelnevalt määratud vaikeseadistused. Rakenda kehtestab ettevõetud muudatused ja jätab dialoogi avatuks. OK kehtestab ettevõetud muudatused ja sulgeb dialoogi. Loobu sulgeb dialoogi muudatusi tegemata.

### Viktoriini seadistused

Viktoriini seadistused Viktoriini seadistused

Sähvikuseansside puhul saab valida, kas kaarte keerata automaatselt, ja kas neid lugeda õigesti või valesti vastatuks. Samuti saab siin sisestada sekundites aja, mille järel kaardid automaatselt ümber keeratakse.

Mitme valikuga viktoriini puhul saab määrata, kas valiku õigsust kontrollitakse kohe või tuleb selleks kasutada menüükäsku Viktoriin Kontrolli.

Küsimuste-vastuste viktoriini puhul saab valida, kas küsimused, mille puhul kasutad menüükäsku Viktoriin Vihje, loetakse valesti vastatuks või mitte.

Kõigi seansside jaoks saab määrata, kas hinnangut näidatakse protsentides või absoluutarvudes.

Nupp Vaikeväärtused taastab rakenduse eelnevalt määratud vaikeseadistused. Rakenda kehtestab ettevõetud muudatused ja jätab dialoogi avatuks. OK kehtestab ettevõetud muudatused ja sulgeb dialoogi. Loobu sulgeb dialoogi muudatusi tegemata.

### Sähviku välimuse seadistused

Sähviku välimuse seadistused Sähviku välimuse seadistused

Sähvikuseansside jaoks saab valida teksti, kaartide ja raamide fondi ning värvi. Klõpsuga nupule Vaheta saab omavahel vahetada kaartide esikülje ja tagakülje.

Nupp Vaikeväärtused taastab rakenduse eelnevalt määratud vaikeseadistused. Rakenda kehtestab ettevõetud muudatused ja jätab dialoogi avatuks. OK kehtestab ettevõetud muudatused ja sulgeb dialoogi. Loobu sulgeb dialoogi muudatusi tegemata.

### Erisümbolite seadistused

Erisümbolite seadistused Erisümbolite seadistused

Erisümbolite lisamiseks sõnavarakirjetesse saab kasutada üheksat spetsiaalset toimingut. Vali loendist mõni toiming ja klõpsa nupule Sümbol..., misjärel saad valida antud toiminguga seotud sümboli. Aknas näidatakse valitud sümbolit ka suurelt.

Iga toiminguga seotud kiirklahvi saab muuta menüükäsuga Seadistused Kiirklahvide seadistamine....

Nupp Vaikeväärtused taastab rakenduse eelnevalt määratud vaikeseadistused. Rakenda kehtestab ettevõetud muudatused ja jätab dialoogi avatuks. OK kehtestab ettevõetud muudatused ja sulgeb dialoogi. Loobu sulgeb dialoogi muudatusi tegemata.

### Veeru seadistused

Selle dialoogi saab avada menüükäsuga Sõnavara Veeru seadistused....

Veeru seadistused Veeru seadistused

Selles dialoogis saab määrata sõnavaradokumendi veergude tiitlid, klaviatuuriasetused ja laiuse. Muudatuste rakendamiseks klõpsa nupule OK, kui sa aga midagi muuta ei soovigi, siis nupule Loobu.

### Erisümbolid

Selle dialoogi avamiseks klõpsa nupule Märk... &kwordquiz;i seadistustedialoogi kaardil Erisümbolid.

Erisümbolid Erisümbolid

Selles dialoogis saab valida mis tahes erisümboli, mida soovid siduda aktiivse erisümbolitoiminguga.

## Küsimused ja vastused

&reporting.bugs; &updating.documentation;

## Autorid ja litsents

&kwordquiz;

Rakenduse autoriõigus 2003-2008: Peter B. Hedlund peter.hedlund@kdemail.net

Dokumentatsiooni autoriõigus 2003-2008: Peter B. Hedlund peter.hedlund@kdemail.net

Tõlge eesti keelde: Marek Laanebald@starman.ee

&underFDL; &underGPL;

## Paigaldamine

### &kwordquiz;i hankimine

&install.intro.documentation;

### Kompileerimine ja paigaldamine

&install.compile.documentation;
&documentation.index;